फातोड्डेंच्या डॉन बॉस्को ऑरेटरीन होली क्रॉस फुटबॉल सर्त जिखली. फायनलींत ताणें धर्मापूर स्पोर्ट्स क्लबाक 3-0 अशा गोल फरकांनी हारयलो. काकोडेंच्या होली क्रॉस स्पोर्ट्स क्लबान व्हडलेंमळ मैदानाचेर सर्तीचें आयोजन केल्लें.
 डॉन बॉस्को ऑरेटरी वतीन जॉएल फुर्तादो, हनस्लीम फुर्तादो आनी क्लेन्सियो हांणी दरेकी एक गोल केलो. हेर वैयक्तीक इनामांः क्लेन्सियो पिंटो (फायनलींतलो खेळगडो, डॉन बॉस्को ऑरेटरी), हेडन फर्नांडीस (फायनलींतलो उत्कृश्ट खेळगडो, धर्मापूर स्पोर्ट्स क्लब), कॅरोल (उत्कृश्ट गोलकीपर, डॉन बॉस्को ऑरेटरी), रॉकी बॉर्जीस (उत्कृश्ट डिफॅण्डर, डॉन बॉस्को ऑरेटरी), नेरूल स्पोर्ट्स क्लब (शिस्तीचो क्लब).
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 